31984R1764
L 166/5
JURNALUL OFÍCIAL AL UNIUNII EUROPENE
REGULAMENTUL (CEE) NR. 1764/84 AL CONSILIULUI
din 19 iunie 1984
privind încheierea unui acord sub formă de schimb de scrisori între Comunitatea Economică Europeană și Barbados, Belize, Republica Populară Congo, Fiji, Republica Cooperatistă Guyana, Jamaica, Republica Kenya, Republica Malgașă, Republica Malawi, Insula Mauritius, Republica Uganda, Republica Surinam, Regatul Swaziland, Republica Unită Tanzania, Trinidad și Tobago, Republica Zimbabwe și Republica Coasta de Fildeș privind aderarea celei din urmă țări la Protocolul nr. 7 privind zahărul ACP, anexat la a doua convenție ACP-CEE
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 113,
având în vedere propunerea Comisiei,
întrucât Declarația comună din anexa la Protocolul nr. 7 privind zahărul ACP, anexat la a doua convenție ACP-CEE (1), prevede că se examinează orice cerere provenind de la un stat din Africa, zona Caraibelor și Pacific (ACP), parte contractantă la convenție, dar nemenționată în mod special în Protocolul nr. 7, care dorește să participe la dispozițiile protocolului menționat;
întrucât Republica Coasta de Fildeș este un stat ACP, parte contractantă la convenția menționată; întrucât ea a cerut să participe la dispozițiile protocolului menționat;
întrucât statele ACP respective au sprijinit cererea de aderare a Republicii Coasta de Fildeș la protocolul menționat;
întrucât este necesară aprobarea acordului sub formă de schimb de scrisori între Comunitatea Economică Europeană, statele menționate în Protocolul nr. 7 și Republica Coasta de Fildeș privind aderarea celei din urmă țări la protocolul menționat,
ADOPTĂ PREZENTUL REGULAMENT:
Articolul 1
Acordul sub formă de schimb de scrisori între Comunitatea Economică Europeană și Barbados, Belize, Republica Populară Congo, Fiji, Republica Cooperatistă Guyana, Jamaica, Republica Kenya, Republica Malgașă, Republica Malawi, Insula Mauritius, Republica Uganda, Republica Surinam, Regatul Swaziland, Republica Unită Tanzania, Trinidad și Tobago, Republica Zimbabwe și Republica Coasta de Fildeș privind aderarea celei din urmă țări la Protocolul nr. 7 privind zahărul ACP, anexat la a doua convenție ACP-CEE, se aprobă în numele Comunității.
Textul acordului se anexează la prezentul regulament.
Articolul 2
Președintele Consiliului este autorizat să numească persoana împuternicită să semneze acordul prin care Comunitatea își asumă obligații.
Articolul 3
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 19 iunie 1984.